ช่วยสรุปเรื่อง "ปัจจัยที่มีผลต่อคุณภาพชีวิตของผู้ป่วยประคับประคอง" ให้หน่อยค่ะ
ปัจจัยที่มีผลต่อคุณภาพชีวิตของผู้ป่วยประคับประคองที่มารับการรักษาที่คลินิกประคับประคอง แผนกผู้ป่วยนอก โรงพยาบาลลำพูน
ปัจจุบันผู้ป่วยประคับประคองมีจำนวนเพิ่มขึ้น ผู้ป่วยกลุ่มนี้จะมีความทุกข์ทรมานทั้งด้านร่างกายและจิตใจ และมีปัจจัยหลายประการที่มีผลต่อคุณภาพชีวิตของผู้ป่วยประคับประคอง
การศึกษาแบบภาคตัดขวางเชิงวิเคราะห์นี้เป็นการศึกษาความสัมพันธ์ระหว่างปัจจัยส่วนบุคคล และปัจจัยระหว่างบุคคล กับคุณภาพชีวิตของผู้ป่วยประคับประคอง ที่มารักษาในคลินิกประคับประคอง
โรงพยาบาลลำพูน ช่วงเดือนกันยายน 2562  มีนาคม 2563 จำนวน 79 คน เก็บข้อมูลโดยใช้แบบสอบถามปัจจัยพื้นฐาน แบบประเมินความรุนแรงของอาการ แบบประเมินอาการวิตกกังวลและ
ซึมเศร้า แบบประ เมินการรับรู้ภาวะสุขภาพ แบบประเมินพฤติกรรมการดูแลสุขภาพแบบประคับประคอง แบบประเมินการได้รับแรง สนับสนุนจากครอบครัว และ แบบประเมินผลลัพ ธ์การดูแล
ผู้ป่วยแบบประคับประคอง เป็นแบบวัดคุณภาพชีวิตของผู้ป่วย และวิเคราะห์ความสัมพันธ์โดยหาค่าสัมประสิทธิ์สหสัมพันธ์เพียร์สัน ผลการศึกษาพบว่า การมีผู้ดูแลผู้ป่วย ระดับ palliative
performance scale ความรุนแรงของอาการ ความวิตกกังวล ภาวะซึมเศร้า และพฤติกรรมการดูแลสุขภาพแบบประคับประคอง มีความสัมพันธ์กับคุณภาพชีวิตของผู้ป่วยประคับประคองอย่างมีนัยสำคัญ
ทางสถิติ เมื่อนำตัวแปรมาวิเคราะห์ ถอยพหุคูณแบบขั้นตอนพบว่า ความวิตกกังวล ความรุนแรงของอาการ การมีผู้ดูแล และพฤติกรรมการดูแลสุขภาพผู้ป่วยประคับประคอง เป็นปัจจัยทำนายคุณภาพ
ชีวิตของผู้ป่วยได้อย่างมีนัยสำคัญทางสถิติที่ระดับ 0.05 ทำนายได้ร้อยละ 63 (R2=0.630) โดยความวิตกกังวลสามารถทำนายคุณภาพชีวิตของผู้ป่วยได้สูงที่สุด
ปัจจัยที่มีผลต่อคุณภาพชีวิตของผู้ป่วยประคับประคองซึ่งเป็นผู้ป่วยที่มีความทุกข์ทั้งร่างกายและจิตใจ มาจากความรุนแรงของอาการ ความวิตกกังวล ภาวะซึมเศร้า และพฤติกรรมการดูแลสุขภาพแบบประคับประคอง ซึ่งมีความสัมพันธ์อย่างมีนัยสำคัญ
อายุรศาสตร์ (อายุรศาสตร์) - Internal Medicine